Adele (cantores)

Cantores a chyfansoddwr o Loegr ydy Adele Laurie Blue AdkinsFrehsée, Nicole (22 Ionawr 2009), "Meet Adele, the U.K.'s Newest Soul Star", Rolling Stone. (1070):26 (ganwyd 5 Mai 1988), sy'n adnabyddus fel Adele. Cynigwyd cytundeb recordio i Adele gyda XL Recordings ar ôl iddynt ddod o hyd i'w phrawf-fideo a bostiwyd gan ffrind iddo ar MySpace yn 2006. Y flwyddyn nesaf, enillodd y wobr "Critics' Choice" yn y Brit Awards a'r Sound of 2008 gan y BBC. Rhyddhawyd ei halbwm gyntaf, 19, yn 2008 a chafodd hi lawer o lwyddiant beirniadol a masnachol. Ardystir yr albwm yn bedair gwaith platinwm yn y DU, a dwywaith platinwm yn Unol Daleithiau America."Gold & Platinum - 19 Chwef 2011".  Recording Industry Association of America (RIAA). Adalwyd 19 Mawrth 2012 Cafodd ei gyrfa yn yr Unol Daleithiau hwb pellach gan iddi berfformio ar Saturday Night Live yn 2008. Yng Ngwobrau'r Grammy 2009, cafodd Adele wobrau ar gyfer Artist Gorau Newydd a Pherfformiad Lleisiol Pop Benyw Gorau.Coldplay, Robert Plant, Radiohead, Duffy and Adele win at Grammy Awards, Daily Mirror, adalwyd 21 Chwefror 2011

Bywyd cynnar
Ganwyd Adele yn Tottenham, Llundain, i fam o dras Seisnig, Penny Adkins, a thad o dras Gymreig, Marc Evans. Gadawodd Evans y teulu pan oedd Adele yn ddwy mlwydd oed, gan adael i'w mam ei magu. Cychwynodd ganu yn bedair mlwydd oed a mae'n honni ei bod wedi gwirioni gyda lleisiau. Erbyn 1997 roedd mam Adele wedi dod i hyd i waith fel gwneuthurwraig dodrefn a threfnydd gweithgareddau i oedolion, a symudodd hi ac Adele i Brighton.

Yn 1999 symudodd hi a'i mam nôl i Lundain; yn gyntaf i Brixton, yna i'r ardal gyfagos West Norwood yn ne Llundain, a ddaeth yn destun i'w chân gyntaf “Hometown Glory”. Treuliodd lawer o amser yn ei llencyndod yn Brockwell Park lle byddai'n chwarae'r gitâr a chanu i ffrindiau, ac mae'n dweud yr hanes yn ei chân 2015 “Million Years Ago”. Mae'n datgan, “It has quite monumental moments of my life that I’ve spent there, and I drove past it [in 2015] and I just literally burst into tears. I really missed it.” Graddiodd Adele o ysgol BRIT ar gyfer Celfyddydau Perfformio a Technoleg yn Mai 2006, lle roedd yn gyd-ddisgybl i Leona Lewis a Jessie J.Collis, Clark (19 December 2008), "Spotlight on... Adele." Entertainment Weekly. (1026):62. Mae Adele yn cydnabod yr ysgol am feithrin ei thalent er ar y pryd, roedd ganddi mwy o ddiddordeb mynd i fyd A&R ac yn gobeithio lansio gyrfaoedd pobl eraill.

Bywyd personol
Cychwynodd Adele garu gyda'r entrepreneur elusennol Simon Konecki yn Haf 2011. Ym Mehefin 2012, cyhoeddodd Adele ei bod hi a Konecki yn disgwyl babi. Ganwyd eu mab Angelo ar 19 Hydref 2012.

Yn gynnar yn 2017, roedd straeon tabloid yn dyfalu bod y cwpl wedi priodi yn gyfrinachol wedi i'r ddau gael eu gweld yn gwisgo modrwyon cyfatebol. Wrth dderbyn ei gwobr Grammy ar gyfer Albwm y Flwyddyn, cadarnhaodd Adele ei phriodas drwy gyfeirio at Konecki fel ei gŵr a diolch iddo. Cadarnhaodd hyn eto mewn cyngerdd yn Brisbane Awstralia drwy ddatgan i'r gynulleidfa "I'm married now".

Yn Ebrill 2019, gwnaed datganiad i'r Associated Press gan gynrychiolydd i Adele yn dweud ei bod hi a Konecki wedi gwahanu ar ôl saith mlynedd gyda'i gilydd, ond byddent yn parhau i fagu eu mab gyda'i gilydd. Ar 13 Medi 2019 daeth y newyddion fod Adele wedi gofyn am ysgariad o Konecki yn yr Unol Daleithiau.

 Cyfeiriadau 

Dolenni allanol 

 Gwefan swyddogol
 Wici Adele

Categori:Cantorion o Loegr
Categori:Ffeministiaid o Loegr
Categori:Genedigaethau 1988
Categori:Merched yr 20fed ganrif
Categori:Merched yr 21ain ganrif
Categori:Pobl o Loegr o dras Gymreig